stanford-oval/wikipedia huggingface dataset:
Fuleco

Fuleco on Brasilian MM-kilpailujen 2014 virallinen maskotti.
Fuleco on vuoden 2014 jalkapallon MM-kilpailujen virallinen maskotti. Fuleco esittää brasilianpallovyötiäistä. FIFAn mukaan Fuleco on syntynyt 1. tammikuuta 2010.
Brasilialaiset saivat äänestää MM-kilpailujen virallisen maskotin nimestä. Fuleco saavutti 48 % annetuista äänistä voittaen Zuzecon ja Amijubin. Fulecon nimi tulee sanojen futebol ja ecologia yhdistelmästä. Fuleco edustaa brasilialaisuutta, luontoa, ystävällisyyttä ja intohimoa jalkapalloa kohtaan.
Freiburger FC

Freiburger Fußball-Club e.V. eli Freiburger FC on jalkapalloseura Freiburgin kaupungista Lounais-Saksasta. Seuralla on yksi Saksan mestaruus vuodelta 1907.
Aiheesta muualla

Viralliset kotisivut (saksaksi)
François Bozizé

François Bozizé vuonna 2007.
François Bozizé Yangouvonda (s. 14. lokakuuta 1946) oli Keski-Afrikan tasavallan presidentti vuosina 2003–2013. Hän johti kapinaa sotilashallitsija André Kolingbaa vastaan 1980-luvulla ja oli ehdolla maan ensimmäisissä presidentinvaaleissa 1993. Bozizé oli asevoimien esikuntapäällikkö 1996–2001. Bozizé kaappasi vallan presidentti Ange-Félix Patassélta 15. maaliskuuta 2003, ja hänet valittiin uudelleen vaaleilla 2005.
Elämäkerta

Bozizé syntyi Mouilassa, Gabonissa. Hän kuuluu Gbaya-kansaan. Hän lähti sotilasuralle ja kohosi prikaatikenraaliksi jo Jean-Bédel Bokassan aikana vuonna 1978. David Dackon syrjäytettyä Ranskan kommandojen tuella Bokassan 1979 hän nimitti Bozizén puolustusministeriksi. André Kolingban syrjäytettyä Dackon syyskuussa 1981 Bozizésta tuli viesti- ja kulttuuriministeri. Hän joutui kuitenkin maapakoon tuettuaan Patassén johtamaa vallankaappausyritystä maaliskuussa 1982.
Bozizé pidätettiin Cotonouissa Beninissä heinäkuussa 1989 ja hänet luovutettiin kotimaahansa, jossa häntä kidutettiin, mutta hänet vapautettiin joulukuussa 1991. Vuoden 1993 vaaleissa, joissa Bozizékin oli ehdokkaana, presidentiksi valittiin Ange-Félix Patassé. Patassén tukijana Bozizé auttoi tätä vuosien 1996 ja 1997 kapinoiden tukahduttamisessa ja kohosi asevoimien esikuntapäälliköksi.
28. toukokuuta 2001 Patasséa vastaan tehtiin vallankaappausyritys, jonka hän kukisti Libyan joukkojen ja maassa oleilevien Kongon vapautusliikkeen kapinallisten avulla. Tämän jälkeen Bozizén uskollisuutta alettiin epäillä ja hänet erotettiin asemistaan. Kun Bozizéa yritettiin pidättää syttyi kapina. Hallituksen joukot kukistivat kapinalliset Libyan joukkojen avulla, mutta Bozizé pääsi pakoon Tšadiin. Bozizén joukot jatkoivat vastarintaa ja uhkasivat vallata pääkaupungin lokakuussa 2002, minkä Patassé torjui kongolaisten tuella.
15. maaliskuuta 2003 Bozizén tukijat saivat haltuunsa pääkaupungin Banguin. Patassé oli tuolloin Nigerissa tapaamisessa, eikä voinut palata maahan Bozizén joukkojen hallittua lentokenttää. Hän pakeni ensin Kameruniin ja sitten Togoon.
Bozizé kumosi maan perustuslain voimassaolon, mutta uusi samankaltainen hyväksyttiin kansanäänestyksellä 5. joulukuuta 2004. Hän asettui myös ehdolle vuonna 2005 järjestettyihin presidentinvaaleihin, jotka voitti.
Bozizé on pitänyt presidentin aseman lisäksi hallussaan puolustusministerin virkaa. Hänen kerrotaan olevan syvästi uskonnollinen helluntailainen.
Alkuvuodesta 2010 oppositiopoliitikko Charles Massin vaimo on syyttänyt Bozizéa miehensä katoamisesta ja oletetusta surmaamisesta.
Maan itsenäisyyden 50-vuotispäivän kunniaksi Bozozé rehabilitoi entisen keisari Bokassan.
Kapinalliset hyökkäsivät 24. maaliskuuta 2013 maan pääkaupunkiin Banguihin ja valtasivat tärkeimmät hallintorakennukset ja presidentinpalatsin. Bozizé pakeni perheineen joen yli Kongon demokraattiseen tasavaltaan, josta hän jatkoi matkaa Kamerunin pääkaupunkiin Yaoundéen. Bozizé sai väliaikaisen turvapaikan Yaoundésta. Bozizé on pyytänyt Beninistä poliittista turvapaikkaa. Uudeksi presidentiksi nousi kapinallisjohtaja Michel Djotodia, ja maata alkoi hallita kapinallisten johtama sotilasjuntta.
Fulgence Rabemahafaly

Fulgence Rabemahafaly (s. 23. toukokuuta 1951 Miarinavaratra) on madagaskarilainen roomalaiskatolinen arkkipiispa. Hänet vihittiin papiksi Fianarantsoan arkkihiippakuntaan 14. elokuuta 1980 ja nimitettiin Ambositran hiippakunnan johtoon 3. kesäkuuta 1999. Piispaksi vihkiminen seurasi 31. lokakuuta. Pääkonsekraattorina toimi Philibert Randriambololona, jota avustivat Odon Marie Arsène Razanakolona ja Philippe Barbarin.
Rabemahafaly sai 1. lokakuuta 2002 nimityksen Fianarantsoan arkkipiispaksi.
Gare do Oriente

| Gare do Oriente |
| --- | --- |
 Alfa Pendular -suurnopeusjuna Gare do Orienten asemalla.
Perustiedot
Sijainti:  38°46′04″N, 9°05′57″W
Kunta:  Lissabon
Avattu:  1998
Liikenne
Kaukoliikenne:  kyllä
Paikallisjunat:  kyllä
Vaihtoyhteydet:  metro, bussit
Matkustajalaituri(t)
Korkeus:  70 cm
Lyhin ja pisin pituus:  297 m
Asemarakennus
Tyyppi:  matkakeskus
Suunnittelija:  Santiago Calatrava
Valmistunut:  1998
Ratapiha
Raiteisto:  8 laituriraidetta
Muut raiteet:  2 kääntöraidetta
Aiheesta muualla
 Wikimedia Commons 
Gare do Oriente on rautatieasema Portugalin pääkaupungissa Lissabonissa. Sen suunnitteli Santiago Calatrava ja se avattiin liikenteelle vuonna 1998 maailmannäyttelyyn, joka pidettiin läheisessä Parque das Naçõesissa.
Gare do Orientella pysähtyvät kaikki paikallisjunat, kaukojunat ja suurnopeusjunat. Asemalta on yhteydet metroon sekä busseihin. Muita palveluja ovat ostoskeskus ja poliisin toimisto.
Kuvia

Rakennus yöllä.
Julkisivua.
Laiturialue.
Asemahalli.
Freie Sachsen

| Freie Sachsen |
| --- | --- |
  
  
  
Perustettu:  26. helmikuuta 2021
Puheenjohtaja:  Martin Kohlmann
Varapuheenjohtajat:  Stefan Hartung
Poliittinen kirjo:  äärioikeisto
Europarlamentaarikkoja:  0 / 96
Liittopäivät:  0 / 736
Kotisivu:  freie-sachsen.info
Infobox OKNimi-testi OK: 
Freie Sachsen on saksalainen äärioikeistolainen pienpuolue. Se perustettiin vuonna 2021, ja sen puheenjohtaja on Martin Kohlmann. Monet puolueen jäsenistä ovat aiemmin toimineet Saksan kansallisdemokraattisessa puolueessa tai muissa äärioikeistolaisissa järjestöissä. Freie Sachsen on järjestänyt mielenosoituksia koronavirusepidemian torjumiseksi tehtyjä rajoituksia ja pakollisia rokotuksia vastaan. Puolue haluaa myös itsenäisempää asemaa Saksin osavaltiolle ja eroa liittotasavallasta, mikäli tyydyttäviä parannuksia ei saada aikaan. Lisäksi puolue vaatii humanitäärisen maahanmuuton lakkauttamista. Tärkein kanava, jota kautta puolue tavoittaa ihmisiä, on Telegram-pikaviestipalvelu.
Aiheesta muualla

Puolueen kotisivut (saksaksi)
Fulgence Muteba Mugalu

Fulgence Muteba Mugalu (s. 9. heinäkuuta 1962 Kongolo) on kinshasankongolainen roomalaiskatolinen piispa. Hänet vihittiin papiksi Kongolon hiippakuntaan 5. elokuuta 1990 ja nimitettiin Kilwa-Kasengan hiippakunnan johtoon 18. maaliskuuta 2005. Piispaksi vihkiminen seurasi 23. heinäkuuta. Pääkonsekraattorina toimi Dominique Kimpinde Amando, jota avustivat Jérôme Nday Kanyangu Lukundwe ja Nestor Ngoy Katahwa. Paavi Francis nimitti hänet Lubumbashin arkkipiisaksi 22. toukokuuta 2021.
GP3 Espanjan Grand Prix 2018

|  GP3 Espanjan Grand Prix 2018 |
| --- | --- |
 1. osakilpailu 9 osakilpailusta kaudella 2018. 

Päivämäärä:  12. toukokuuta 2018
Sijainti:  Circuit de Barcelona-Catalunya, Barcelona, Espanja
Rata:  Moottorirata   4,655 km

Lauantain kilpailu
Pituus:  22 kierrosta
Sää:   Aurinkoinen
Paalupaikka
Kuljettaja:   Leonardo Pulcini
Talli:  Campos Racing
Aika:  1.32,258
Nopein kierros
Kuljettaja:   Anthoine Hubert
Talli:  ART Grand Prix
Aika:  1.33,846 (kierroksella 20)
Palkintokoroke
Voittaja:   Nikita Mazepin  (ART Grand Prix)
Toinen:   Anthoine Hubert  (ART Grand Prix)
Kolmas:   Callum Ilott  (ART Grand Prix)
Sunnuntain kilpailu
Pituus:  17 kierrosta
Sää:   Pilvinen
Paalupaikka
Kuljettaja:  {{{{{paalulta lähtijän maa genetiivissä2}}} lippu}} {{{paalulta lähtijä2}}}
Talli:  {{{paalulta lähtijän talli2}}}
Aika:  {{{paaluaika2}}}
Nopein kierros
Kuljettaja:   Giuliano Alesi
Talli:  Trident
Aika:  1.44,511 (kierroksella 16)
Palkintokoroke
Voittaja:   Giuliano Alesi  (Trident)
Toinen:   Anthoine Hubert  (ART Grand Prix)
Kolmas:   Jake Hughes  (ART Grand Prix)
GP3 Espanjan Grand Prix 2018 oli GP3-kauden 2018 ensimmäinen osakilpailu, joka ajettiin 12.–13. toukokuuta Circuit de Barcelona-Catalunyan moottoriradalla Barcelonassa Espanjassa.
Muuta

Callum Ilottin, Nikita Mazepinin, Gabriel Aubryn, Joey Mawson, Simo Laaksosen, Diego Menchacan, David Beckmannin, Will Palmerin ja Pedro Piquetin ensimmäinen kilpailu.
Dorian Boccolaccin ja Niko Karin ensimmäinen kilpailu MP Motorsportilla.
Leonardo Pulcinin ensimmäinen kilpailu Campoksella.
Alessio Lorandinin ensimmäinen kilpailu Tridentillä.
Julien Falcheronin ensimmäinen kilpailu Ardenilla.
Tatiana Calderónin ensimmäinen kilpailu Jenzer Motorsportilla.
Galepsos

Galepsos (m.kreik. Γαληψός, lat. Galepsus) voi viitata seuraaviin:
Galepsos, antiikin aikainen kaupunki nykyisellä Chalkidikín niemimaalla
Galepsos, antiikin aikainen kaupunki Traakiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Galepsos”, voi hakea sivunnimihaulla, laajalla sivunnimihaulla tai tekstihaulla.
Gare de l’Est

Gare de l'Est Pariisissa.
Gare de l'Est on rautatieasema Ranskan pääkaupungissa Pariisissa. Se on yksi kaupungin suurimmista ja vanhimmista rautatieasemista. Aseman läpi kulkee vuosittain noin 34 miljoonaa matkustajaa. Se avattiin vuonna 1849.
Historia

Rautatieaseman avasi vuonna 1849 Compagnie du chemin de fer de Paris à Strasbourg. Asema kantoi tuolloin nimeä Embarcardère de Strasbourg. Nykyisen nimensä asema sai vuonna 1854, kun uusi linja Mulhouseen avattiin. Asemaa uudistettiin ja laajennettiin vuosina 1885, 1900 ja 1931. 4. lokakuuta vuonna 1883 rautatieasemalta lähti ensimmäinen Idän pikajuna kohti Istanbulia.
Georg Stanford Brown

Georg Stanford Brown
Georg Stanford Brown (s. 24. kesäkuuta 1943) on kuubalaissyntyinen yhdysvaltalainen näyttelijä ja ohjaaja. Hänen tunnetuimpiin rooleihinsa kuuluu poliisi Terry Websterin rooli televisiosarjassa The Rookies (1972–1976, ei esitetty Suomessa).
Brown muutti perheensä kanssa seitsemänvuotiaana Kuubasta Harlemiin, New Yorkiin. Hän aloitti 17-vuotiaana teatteriopinnot Los Angelesissa ja elokuvauransa 1960-luvun puolivälissä. The Rookiesin jälkeen Brown siirtyi näyttelijästä ohjaajaksi ohjaten useita televisiosarjojen jaksoja (mm. Hill Street Blues) ja televisioelokuvia. Brown sai vuonna 1986 Emmy-palkinnon ohjauksestaan televisiosarjassa Cagney & Lacy. Sarjan toista pääosaa esitti hänen silloinen vaimonsa Tyne Daly.
Gare de l’Ouest/Weststationin metroasema

| Gare de l’Ouest Weststation |
| --- | --- |

 Brysselin metro 
Perustiedot
Metrolinjat:  1, 2, 5, 6
Sijainti:  50°50′57″N, 004°19′16″E
Paikkakunta:  Molenbeek-Saint-Jean
Avattu:  1982
Rakenne
Tyyppi:  tunneliasema
Gare de l’Ouest (Weststation) on Brysselin metron asema Molenbeek-Saint-Jeanin kunnassa. Sitä käyttävät linjojen 1, 2, 5 ja 6 junat. Se sijaitsee Brysselin läntisen rautatieaseman yhteydessä. Asema avattiin vuonna 1982.
Aiheesta muualla

Kartta aseman lähiympäristöstä (PDF) STIB. Viitattu 2.6.2016. (ranskaksi, hollanniksi, englanniksi)
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Beekkant ▷ Stockel (en) |  |  Linja 1 päätepiste |  |  |
| Beekkant ▷ Simonis (en) via Osseghem |  |  Linja 2 |  | Delacroix ▷ Elisabeth via Gare du Midi |
| Beekkant ▷ Herrmann-Debroux |  |  Linja 5 |  | Jacques Brel ▷ Érasme |
| Beekkant ▷ Roi Baudouin/Koning Boudewijn (en) |  |  Linja 6 |  | Delacroix ▷ Elisabeth |
muokkaa wikidataa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: fr:Gare de l'Ouest (métro de Bruxelles) & en:Brussels-West station
Käännös suomeksi
Giosuè Cattarossi

Giosuè Cattarossi vuonna 1911.
Giosuè Cattarossi (23. huhtikuuta 1863 – 3. maaliskuuta 1944) oli italialainen roomalaiskatolinen piispa. Hänet vihittiin papiksi huhtikuussa 1888 ja nimitettiin Albengan hiippakunnan johtoon 11. huhtikuuta 1911. Piispaksi vihkiminen seurasi 30. toukokuuta.
Cattarossi nimitettiin 21. marraskuuta 1913 Belluno e Feltren piispaksi, jona hän toimi, kunnes kuoli 80-vuotiaana virassa. Hän oli mukana konsekroimassa Mario Zaninia piispaksi.
GDI

GDI voi tarkoittaa seuraavia:
Gender-related Development Index, Yhdistyneiden kansakuntien kehityksen indeksiä
Graphics Device Interface, Microsoft Windowsin grafiikkarajapinta
Global Defense Initiative, fiktiivinen järjestö Command&Conquer-pelisarjassa
Gasoline Direct Injection, Mitsubishin kehittämä suoraruiskutteinen bensiinimoottori.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”GDI”, voi hakea sivunnimihaulla, laajalla sivunnimihaulla tai tekstihaulla.
Freiburg im Breisgau

| Freiburg im Breisgau |
| --- | --- |
 Freiburgin keskustaa
 lippu:  vaakuna
 Freiburg im Breisgau
 Koordinaatit: 48°0′N, 7°51′E 
Valtio:  Saksa
Osavaltio:  Baden-Württemberg
Hallintopiiri:  Freiburg
Piirikunta:  kaupunkipiiri
Kaupunkioikeudet:  1120
Hallinto:  
 – Ylipormestari:  Martin Horn
Pinta-ala:  
 – Kokonaispinta-ala:  153 km²
Korkeus:  278 m
Väkiluku (30.6.2022):  234 442
 – Väestötiheys:  1 530 as./km²
Aikavyöhyke:  UTC+1
 – Kesäaika:  UTC+2
Postinumero:  79098–79117
Suuntanumero(t):  0761
 
 www.freiburg.de 
Infobox OKVirheellinen NIMI-arvo: 
Freiburg im Breisgau on kaupunki Lounais-Saksassa, Baden-Württembergin osavaltiossa Breisgaun alueella ja eteläisen Schwarzwaldin läntisellä reunalla. Kesäkuun 2022 lopussa kaupungin väkiluku oli 234 442.
Kaupunki sijoittuu kahden puolen Dreisamjokea, ja sitä ympäröivät Schwarzwaldin vuoret Rosskopf, Bromberg ja Schauinsland idässä ja etelässä sekä lännessä Schönberg, Tuniberg ja Kaiserstuhl. Freiburg muodostaa oman kaupunkipiirinsä (Stadtkreis), eli se ei kuulu mihinkään Saksan piirikunnista.
Freiburgissa vuoden lämpimin kuukausi on heinäkuu, jolloin keskimääräinen ylin lämpötila on 25,3 °C, mutta elokuu on lähes yhtä lämmin. Keskimääräinen alin lämpötila on pakkasen puolella vain tammikuussa (−0,1 °C). Sadetta saadaan eniten touko- ja kesäkuussa yli sata milliä kuukaudessa.
Freiburgin perusti vuonna 1120 Zähringenin herttua. Se sai saman tien kaupunkioikeudet ja oikeudet vapaakauppaan, mistä kaupunki on saanut nimensäkin (frei = vapaa). Kaupungin hallinta siirtyi 1218 Urachin kreiveille, jotka vaihtoivat sukunsa nimeksi Freiburgin kreivi. Se kuului pitkään Habsburgeille, mutta kaupungin valtasivat vuorollaan myös talonpoikaisarmeija, ruotsalaiset, baijerilaiset ja ranskalaiset, joista viimeksi mainitut linnoittivat kaupunkia.
Freiburg tunnetaan ekokaupunkina. Vihreän puolueen kannattajien osuus on siellä suurempi kuin muualla Saksassa. Keskustassa on laaja autoton alue. Freiburgin liikenteen runkona toimii moderni raitiotieverkosto. Kaupungissa on aurinkoenergiaan liittyvää teollisuutta. Uudehkot Vaubanin ja Rieselfeldin lähiöt pyrittiin rakentamaan kestävän kehityksen periaatteita kunnioittaen. Vauban on rakennettu vanhan sotilastukikohdan tiloihin, ja kasarmeja on muutettu esimerkiksi opiskelija-asunnoiksi.
Freiburgissa on useita korkeakouluja ja kolme Max Planck -instituutin toimipistettä. Freiburgin yliopisto eli Albert-Ludwigs-Universität Freiburg perustettiin jo 1457, ja se on yksi Saksan vanhimmista yliopistoista.
Aiheesta muualla

Kuvia tai muita tiedostoja aiheesta Freiburg Wikimedia Commonsissa
Kaupungin kotisivut (saksaksi)
Kuvagalleria
Alb-Donau-Kreis
Baden-Baden
Biberach
Bodenseekreis
Breisgau-Hochschwarzwald
Böblingenin piirikunta
Calw
Emmendingen
Enzkreis
Esslingen
Freiburg
Freudenstadt
Göppingen
Heidelberg
Heidenheim
Heilbronnin piirikunta
Heilbronnin kaupunki
Hohenlohekreis
Karlsruhen piirikunta
Karlsruhen kaupunki
Konstanz
Lörrach
Ludwigsburg
Main-Tauber-Kreis
Mannheim
Neckar-Odenwald-Kreis
Ortenaukreis
Ostalbkreis
Pforzheim
Rastatt
Ravensburg
Rems-Murr-Kreis
Reutlingen
Rhein-Neckar-Kreis
Rottweil
Schwarzwald-Baar-Kreis
Schwäbisch Hall
Sigmaringen
Stuttgart
Tübingen
Tuttlingen
Ulm
Waldshut
Zollernalbkreis
GDP

GDP voi tarkoittaa seuraavia:
Guanosiinidifosfaatti
Bruttokansantuote (engl. gross domestic product)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”GDP”, voi hakea sivunnimihaulla, laajalla sivunnimihaulla tai tekstihaulla.
Gabriela Sabatini

| Mitalit | Mitalit | Mitalit |  |
| --- | --- | --- | --- |
|  Gabriela Sabatini vuonna 2012. |  Gabriela Sabatini vuonna 2012. |  Gabriela Sabatini vuonna 2012. |  |
Maa:   Argentiina
Naisten tennis
|  Olympialaiset  |  Olympialaiset  |  Olympialaiset  |  |
|  Hopeaa | Soul 1988 | kaksinpeli |  |
Gabriela Beatriz Sabatini (s. 16. toukokuuta 1970 Buenos Aires, Argentiina) on argentiinalainen entinen tennispelaaja. Hän oli yksi 1980-luvun lopun ja 1990-luvun alun johtavista naispelaajista maailmassa. Sabatini voitti urallaan yhden Grand Slam -turnauksen sekä kaksin- että nelinpelissä.
Sabatini voitti US Openin kaksinpelin vuonna 1990. Vuonna 1988 hän voitti Wimbledonin nelinpelin Steffi Grafin kanssa. Sabatini oli kaksinpelin loppuottelun häviävänä osapuolena US Openissa vuonna 1988 ja Wimbledonissa vuonna 1991. Soulin kesäolympialaisissa 1988 hän saavutti kaksinpelissä hopeaa. Sabatini osallistui myös Atlantan olympialaisiin 1996, mutta ei menestynyt niissä.
Aiheesta muualla

Wikimedia Commonsissa on kuvia tai muita tiedostoja aiheesta .
Gabriela Sabatini WTA:n sivuilla (englanniksi)
Sabatini ITF:n sivustolla (englanniksi)
Sabatini ITHF:n sivustolla (englanniksi)
Gabriela Sabatini Kansainvälinen olympiakomitea. (englanniksi)
GDDR7

GDDR7 (Graphics Double Data Rate, version 7) SGRAM (Synchronous Graphics Random Access Memory) on muistityyppi, jonka standardin JEDEC julkaisi vuonna 2024. Standardin suurin muutos aiempiin versioihin verrattuna on muistiväylän siirtyminen NRZ (non-return-to-zero) -koodauksesta kolmen bitin PAM3-koodaukseen. Muutoksen myötä muistiväylä voi siirtää kolme bittiä kahdessa syklissä, jonka myötä tietoa siirtyy 50 prosenttia enemmän GDDR6-versioon verrattuna. Lisäksi muistipiirille tulee virheenkorjauskoodin tuki (ECC).
GDDR-muistien aikaisemmissa versioissa nopeutta on kasvatettu suoraviivaisilla tavoilla muun muassa kasvattamalla purskeen kokoa, mutta kellotaajuuksien nostamisesta on tullut vaikeampaa. Tästä johtuen uudemmassa standardissa käytetään uusia menetelmiä nopeuttamiseen. GDDR6X käytti PAM4-koodausta neljällä signaalitasolla, jolloin voitiin siirtää kaksi databittiä sykliä kohden. PAM4-koodaus on herkempi satunnaiselle kohinalle ja lisäksi tarvitaan muita menetelmiä virheiden käsittelyyn.
GDDR7 käyttää PAM3-koodausta, joka käyttää kolmetasoista pulssimodulaatiota (-1, 0, +1), jonka tietoa voi siirtää 1,5 bittiä sykliä kohden. Tiedon siirtonopeus on suurempi kuin NRZ-koodauksella ilman kellotaajuuden nostamista ja kohinasuhde on pienempi kuin PAM4-koodauksella.
Georg Nowka

| Mitalit> Maa:   Saksa.Miesten purjehdus. Olympialaiset  | Mitalit> Maa:   Saksa.Miesten purjehdus. Olympialaiset  | Mitalit> Maa:   Saksa.Miesten purjehdus. Olympialaiset  | Maa:   Saksa> Miesten purjehdus. |
| --- | --- | --- | --- |
|  Pronssia | Helsinki 1952 | Louhi |  |
Georg Nowka (7. marraskuuta 1910 Kiel – 29. syyskuuta 1997 Hampuri) oli saksalainen kilpapurjehtija ja olympiamitalisti.
Nowka voitti Louhi-veneluokassa Saksan venekunnassa olympiapronssia Helsingissä 1952. Hän kilpaili myös Melbournen kesäolympialaisissa 1956 sijoittuen kymmenenneksi.
Aiheesta muualla

Georg Nowka Kansainvälinen olympiakomitea. (englanniksi)
Georg Paijkull

Georg Paijkull (2. toukokuuta 1605 Tallinna – 1. helmikuuta 1657 Tukholma) oli baltiansaksalainen sotilas ja Ruotsin valtaneuvos.
Paijkull kuului von Paykullin aatelissukuun. Hän aloitti sotilasuransa ratsumiehenä Jakob De la Gardien ja myöhemmin vänrikkinä Kustaa Hornin alaisuudessa ja otti osaa Kustaa Aadolfin sotiin. Vuonna 1651 hänet nimitettiin kenraaliluutnantiksi, sotakollegion asessoriksi ja hän sai ruotsalaisen vapaaherran arvon. Vuonna 1652 hänestä tuli sotaneuvos ja Ruotsin Wismarin kuvernööri. 1654 hänet korotettiin valtaneuvokseksi.
Paijkull omisti Suomessa Vilajoen kartanon Säkkijärvellä. Vuonna 1651 hänelle läänitettiin Vöyrin vapaaherrakunta. Lisäksi hänelle läänitettiin Säkkijärven lähiseudulta tiloja Muurikkalasta sekä saaria: Pitkäpaasi, Essaari, Härkäluoto, Pajusaari, Paatio, Pukkio ja pari pienempää luotoa Virolahden saaristosta, mutta ainakaan Paatiota hän ei näytä ottaneen haltuunsa, vaan sen verot kerättiin myöhemmin armeijan tarpeisiin.
Aiheesta muualla

Paijkullin muotokuva British Museumin sivuilla
Greta Rajala-Rinne

Greta Viola Rajala-Rinne (o.s. Rajala, 1. helmikuuta 1912 Helsingin maalaiskunta – 31. tammikuuta 2009) oli suomalainen toimittaja ja toiminnanjohtaja.
Rajala-Rinteen vanhemmat olivat kirvesmies Kalle Rajala ja Hilma Lehmusvaara (Lindberg). Hän pääsi ylioppilaaksi 1934 ja opiskeli Manchesterin yliopistossa 1952. Rajala-Rinne toimi Työväen Urheiluliiton naissihteerinä 1936–1951 ja Pajulahden urheiluopiston johtajana 1936–1946. Hän oli Työläisnaisten Urheilulehden päätoimittajana 1936–1947 ja Suomi-Tsekkoslovakia-seuran toiminnanjohtajana 1959–1974.
Rajala-Rinne oli Työväen Urheiluliiton liittotoimikunnan jäsenenä 1951–1965 ja liiton naistoimikunnan puheenjohtajana 1951–1966. Hän oli naisvoimistelun olympiatoimikunnan jäsen ja sihteeri 1950–1952. Rajala-Rinne oli Helsingin olympialaisten naisvoimistelujoukkueen johtajana. Hän oli valtion urheiluneuvoston jäsen 1956–1971 ja Urheilumuseosäätiön hallintoneuvoston ja johtokunnan jäsen 1959–1973.
Greta Rajala-Rinne oli naimisissa vuodesta 1946 osastopäällikkö, päätoimittaja Rafael Rinteen kanssa.
Georg Edgar Candelin

Georg Edgar Candelin (31. heinäkuuta 1860 Oulu – 3. marraskuuta 1931 Helsinki) oli suomalainen insinööri ja valtiopäivämies.
Candelinin vanhemmat olivat kauppaneuvos Leonard Candelin ja Amalia Wilhelmina Elfsberg. Hänen puolisonsa olivat Märtha Candelin ja Vava Ottilia Matilda Candelin.  Candelin omisti tilan Pohjan pitäjässä ja edusti Raaseporin tuomiokuntaa talonpoikaissäädyssä valtiopäivillä 1904–1905 ja 1905–1906. Edellisillä hän oli pankkivaliokunnan jäsen ja tarkastus- ja erityisen valiokunnan varajäsen, jälkimmäisillä valitsijamies ja valtiovarain- ja toimitusvaliokuntien varajäsen.
GD Chaves

Grupo Desportivo de Chaves on jalkapalloseura Chavesin kaupungista. Seura on perustettu syyskuussa 1949. Chaves pelaa kaudella 2018–2019 Portugalin korkeimmalla sarjatasolla Primeira Ligassa.
Freiburg im Breisgaun raitiotieliikenne

| Straßenbahn Freiburg im Breisgau |
| --- | --- |
 Raitiovaunu Freiburg im Breisgaussa
Tyyppi:  Stadtbahn/raitiotie
Sijainti:  Freiburg im Breisgau, Saksa
Avattu:  1901
Pituus:  32,3 km 
Pysäkit:  73
Linjoja:  5
Raideleveys:  1 000 mm 
Liikennöitsijä(t):  Freiburger Verkehrs AG
Raitiovaunulinjasto
Freiburg im Breisgaun raitioliikenne on yksi Freiburg im Breisgaun julkisen liikenteen muodoista.
Historia

Kaupungin raitiotie avattiin loppuvuonna 1901. Raitiotien raideleveydeksi oli valittu poikkeuksellisesti 1000 millimetriä ahtaiden katujen takia. Linjastoa laajennettiin pian kolmella uudella linjalla, jonka myötä raitiotiestä tuli suosittu kulkumuoto: ensimmäisenä kokonaisena toimintavuotenaan 1902 raitioteillä matkusti yhteensä 3,26 miljoonaa matkustajaa.
Nykyisin kaupungin raitiotieverkosto koostuu viidestä linjasta. Raitiovaunulinjastoa on laajennettu myös 2010-luvulla, jolloin valmistui linjan laajennus Zähringeniin. Lisäksi Freiburg on selvittänyt mahdollisuutta laajentaa verkostoa kaupungin messukeskukseen.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (saksaksi)
Georg Eder

Georg Eder (6. maaliskuuta 1928 Mattsee – 19. syyskuuta 2015 Mattsee) oli katolisen kirkon itävaltalainen pappi. Hän sai pappisvihkimyksensä 15. heinäkuuta 1956 ja toimi Salzburgin arkkipiispana vuosina 1989–2002.
Ederiä edelsi arkkipiispana Karl Berg ja seurasi Alois Kothgasser.